Elver

> *"Engang var vi mestre over denne verden. Nu er vi blot en skygge af os selv. Nogle har valgt at overgive sig til vores fjender, andre har forvist vores vegne... Vi er kun en håndfuld som fortsat kæmper"* - Kaptajn Skarlett
>
>

## Datidens mestre

For længe siden, for menneskets ankomst var elverne de ubestridte mestre af Planera. Deres viden om både teknologi samt magi viste sig uundværlig for verdens andre beboere. I samråd med dværgene skabte de mekanisk teknologi vildere end nogen af racerne havde forestillet sig. Med gnomerne udforskede elverne magiens potentiale og skabte nye besværgelser som stadigvæk viser sig i nogle dele af landet.

Elverne var bindeleddet mellem de forskellige racer. De var tolke, diplomater og ordensmagten, som hjalp til at formidle og opretholde freden blandt de mange forskellige indbyggere. Der herskede relativ fred mellem alle folkeslag, men ved menneskets ankomst og efterfølgende dominans splittedes elverne i forskellige grupper. Nogle af nød og andre af frygt.

## Typer af elvere

Det er nu lang tid siden elverne fik stjålet deres plads i verdenen og det har betydet, at de har måtte tilpasse sig en ny hverdag. Overordnet set har elverne delt sig i tre grene - og selvom der ikke er fysisk forskel på disse, er deres tankegang vidt forskellig. Der har sjældent været et valg involveret i hvilken gruppe man tilhører og muligheden for at skifte er lille.

### Byelvere

Byelverne er den mest almindelige form for elvere. Tiltrods for det totale antal af elvere der findes i verdenen udgør byelverne omkring 90%. Disse elvere er dem som er blevet skånet under invasionen og dem som nu lever som trælle til menneskene. Deres rettigheder er stærkt svækket i forhold til andre racers, dette er højst sandsynligt afledt af deres tidligere position. Til trods for det er byelvernes liv et simpelt et. De har en nogenlunde kendskab til magi, samt teknologi. De benyttes ofte af menneskene til at forstå og skabe ny teknologi.

### Grønelvere

Efter elvernes fald var der visse grupper som mente, at deres teknologiske og magiske fremspring viste menneskene vej til verdenen. Disse elvere har afsvoret alt magi og brugen af teknologi eller produkter heraf. De lever simplistiske liv udenfor by og samfund. Med tiden er denne gruppe uofficielt udnævnt som skovenes vogtere, med deres boligere skjult oppe i trætoppene. Til trods for at de ligner deres brødre er grønelevere nemme at se, selv på afstand. Deres beklædning består ofte af blade, skind eller andet, som de har fundet mens de har været på jagt. Deres samfund, trods simple, er ofte understøttet af deres kendskab af naturlig magi og desperate bønder kan fra tid til anden se sig nødsaget til at søge efter disse elvere. Til trods for deres lille eksistens prøver Kongeriget at få dem indsamlet i byerne, men har fra tid til anden være nødsaget til at anerkende deres værdi når høsterne slår fejl. Grønelvere lever nu i en gråzone, hvor de er tolereret af Kongeriget, men ikke ønsket.

### Vildelvere

Ikke meget er kendt om denne gruppe. Der går rygter, historier, om at ude i ødemarken findes en lille gruppe elvere som lever som de gjorde før. Men for de fleste er de blot en skrøne og flere steder i kongeriget vil deres eksistens ikke blive anerkendt.